ทานยาคุมแผงแรกแบบ28 เม็ด ทานไปได้19วันแล้วมีเพศสัมพันธ์กับแฟนแล้วหลั่งใน หลายรอบค่ะ. มีโอกาสตั้งครรภ์มั้ยคะ ควรทานยาคุมฉุกเฉินร่วมด้วยมั้ยค่ะ กังวลมากค่ะ
สวัสดีค่ะ หากทานยาคุมกำเนิดได้อย่างถูกต้อง โดยทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียร่วม ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น จึงไม่จำเป็นต้องทานยาคุมฉุกเฉินร่วมด้วย เพราะยาคุมฉุกเฉินมีประสิทธิภาพที่ต่ำกว่ายาคุมกำเนิด การทานยาคุมฉุกเฉินไป จะไม่ได้ช่วยเพิ่มประสิทธิภาพของยาคุมกำเนิดแต่อย่างใด ในทางกลับกัน อาจทำให้เกิดผลข้างเคียงได้มากขึ้น และอาจทำให้ประสิทธิภาพของยาคุมกำเนิดลดลงได้การทานยาคุมฉุกเฉิน จะทานเมื่อมีการลืมทานยาคุมกำเนิดตั้งแต่ 2 วันขึ้นไปค่ะ